**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 244**

(protokols Nr. 9, 1. p.)

**Par līdzfinansējuma nodrošināšanu biedrībai “Atbalsts Smagu Slimību Skartajiem”**

Madonas novada pašvaldībā saņemts biedrības “Atbalsts Smagu Slimību Skartajiem” iesniegums (reģistrēts Madonas novada pašvaldībā 24.04.2025 ar Nr. 2.1.3.1/25/1637) ar lūgumu nodrošināt priekšfinansējumu EUR 30 000 (trīsdesmit tūkstoši *euro*, 00 centi) apmērā projekta “Dzīvot kopā” realizēšanai, projekta apstiprināšanas gadījumā.

Biedrība ASSS (Atbalsts Smagu Slimību Skartajiem) iesniedz projektu “Dzīvot kopā” Sabiedrības Integrācijas fonda programmā “Atbalsts jaunām pieejām sabiedrībā balstītu sociālo pakalpojumu sniegšanā”.

Projekta mērķis ir izveidot un ieviest mājas aprūpes multidisciplināro modeli onkoloģijas pacientiem Madonas novadā no 2025. gada oktobra līdz 2026. gada decembrim. Projekta mērķa grupa ir 20 onkoloģijas pacienti un to aprūpētāji/tuvinieki Madonas novadā. Katrs projekta dalībnieks saņems trīs mēnešu laikā 96 stundas speciālistu pakalpojumus un 384 stundas atbalsta personu pakalpojumus mājās. Tiks piedāvātas Atbalsta grupas aprūpētājiem/tuviniekiem. Sagatavoti informatīvie materiāli par Valsts un pašvaldības nodrošinātajām atbalsta iespējām onkoloģijas pacientiem.

Biedrība lūdz nodrošināt projekta priekšfinansējumu 10% apmērā no projekta kopējās tāmes, kas ir EUR 30 000,00 (trīsdesmit tūkstoši *euro*, 00 centi) projekta “Dzīvot kopā” apstiprināšanas gadījumā 2026. gada oktobrī. Finansējumu biedrība plāno atgriezt pēc pēdējā maksājuma saņemšanas no Sabiedrības Integrācijas fonda 2027. gada februārī.

Noklausījusies sniegto informāciju, ņemot vērā 14.05.2025. Uzņēmējdarbības, teritoriālo un vides jautājumu komitejas un 21.05.2025. Finanšu un attīstības komitejas atzinumus, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Nodrošināt līdzfinansējumu EUR 30 000,00 (trīsdesmit tūkstoši *euro*, 00 centi) apmērā biedrības “Atbalsts Smagu Slimību Skartajiem” projekta “Dzīvot kopā” realizēšanai, projekta apstiprināšanas gadījumā, finansējumu ieplānojot 2026. gada budžetā.

Domes priekšsēdētājs A. Lungevičs

*Noviks 28378298*